32005R1238
L 200/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1238/2005 НА КОМИСИЯТА
от 28 юли 2005 година
за изменение на Регламент № 85/2004 относно определяне стандартите за търговия с ябълки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 2200/96 от 28 октомври 1996 г. относно общата организация на пазара на плодове и зеленчуци (1), и по-специално член 2, параграф 2 от него,
като има предвид, че:
(1)
Регламент (ЕО) № 85/2004 на Комисията (2) предвижда inter alia намаляване на минималния размер от 1 август 2005 г., като го приравнява към размера, установен в стандарт FFV-50 на Икономическата комисия за Европа на Организацията на обединените нации (ИКЕ/ООН).
(2)
Включването на критерии за зрялост въз основа на съдържанието на захари съгласно стандарт FFV-50 на ИКЕ/ООН беше предложено в Работната група за стандартите за качество на селскостопанските продукти на ИКЕ/ООН.
(3)
Тъй като минималният размер е също така критерий за зрялост, необходимо е да бъде проучена възможността за включването във възможно най-голяма степен на тези два критерия за зрялост в стандартите за търговия.
(4)
Тъй като това проучване трябва да бъде провеждано в продължение на най-малко три пазарни години, прилагането на намаляването на размера следва да бъде отложено до 1 юни 2008 г. и преходните разпоредби относно оразмеряването да бъдат продължени до 31 май 2008 г.
(5)
Следва обаче да бъдат предприети мерки за защита на законните очаквания на операторите, които са сключили договори въз основа на предположението на прилагането от 1 август 2005 г. на нови стандарти, предвиждащи намаляване на размера.
(6)
За постигане на яснота следва да бъде установено, че когато се използва търговското име за продажба на продукта, следва също така да бъде посочено името на сорта или неговите синоними.
(7)
В списъка на сортовете в приложението към стандартите за търговия са допуснати редица грешки.
(8)
Следователно Регламент (ЕО) № 85/2004 на Комисията следва да бъде съответно изменен.
(9)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 85/2004 на Комисията се изменя, както следва:
1.
В първото изречение на член 2 „31 юли 2005 г.“ се заменя с „31 май 2008 г.“.
2.
Във втория параграф на член 4 „1 август 2005 г.“ се заменя с „1 юни 2008 г.“.
3.
Приложението се изменя в съответствие с приложението към настоящия регламент.
Член 2
Настоящият регламент влиза в сила на 1 август 2005 г.
Въпреки това, операторите, които, както изискват органите на държавите-членки, преди 1 август сключат договори въз основа на втори и трети параграф от точка III от приложението към Регламент (ЕО) № 85/2004, могат да търгуват с ябълките, предмет на тези договори, в съответствие с разпоредбите на цитиратите параграфи.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 януари 1998 година.